на „Pražská šunka“ с кост е съотношението между използваните при производството свински бут и саламура, което дава възможност в готовия продукт да се постигне съдържание на чисти мускулни белтъчини, отговарящо на категорията шунки с най-високо качество. Производственият процес освен това включва топлинна обработка и опушване, което също отличава „Pražská šunka“ с кост от редица традиционни сушени шунки с кост.
 Физични свойства:
 —
 Продукт с максимално общо тегло до 10 kg.
 —
 Свинският бут, отрязан с т.нар. пражки разрез, запазва първоначалната си форма. При пражкия разрез от целия бут с кост с джолана и без крачето се отделят хълбокът, кръстната кост, включително опашката и тазовата кост, а прошарената част откъм котлетите и филето се оформя кръгообразно.
 Химични свойства (параметрите се определят въз основа на анализираните проби, след отстраняване на костите от продукта):
 —
 Съдържание на чисти мускулни белтъчини (не се включват белтъчините от съединителната тъкан и белтъчините от растителен произход): минимум 16 тегловни процента. Повърхностното покритие на продукта, състоящо се от сланина и кожа, не се хомогенизира в пробата за анализ.
 —
 Съдържание на сол: максимум 3 тегловни процента.
 —
 Съдържание на мазнини: максимум 15 тегловни процента. Повърхностното покритие на продукта се хомогенизира в пробата за анализ.
 Органолептични свойства:
 —
 Външен вид и цвят: покритата с кожа страна на шунката има златистокафяв цвят. Останалите части от повърхността не са покрити с кожа, а със светла на цвят сланина, която е жълтеникава до златиста. Мускулното месо на свинския бут има златистокафява до тъмнокафява повърхност.
 —
 Външен вид и цвят на разрезната повърхност: при разрязване на шунката на ивици цветът на мускулното месо е меснорозов.
 —
 Вкус и аромат: изразителен вкус и аромат на топлинно обработена и пушена шунка, умерено солен вкус.
 —
 Консистенция: твърда, плътна. Нарязаният на тънки ивици продукт е крехък при отхапване.
 4.1.2. „Pražská šunka“ без кост
 „Pražská šunka“ без кост се отличава от останалите месни продукти от тази категория предимно по начина на производство, тъй като тя е висококачествена шунка, произведена от обезкостени свински бутове или от шолове от свински бут, която се опушва след топлинна обработка. Значим характерен белег на продукта е и наличието на декоративно повърхностно покритие, което се състои от тънък слой сланина или сланина с кожа. Отличителна черта е също така типичната яйцевидна или овална форма на готовия продукт.
 Физични свойства:
 —
 Продуктът има характерна яйцевидна или овална форма.
 —
 Шунката е от най-високо качество и се произвежда от цели обезкостени свински бутове, покрити със сланина със или без кожа; от почистени шолове от свински бут и осолени ивици свинска сланина със или без кожа; или от шолове от свински бут, покрити със сланина със или без кожа.
 Химични свойства:
 —
 Съдържание на чисти мускулни белтъчини, сол и мазнини: вж. химичните свойства на „Pražská šunka“ с кост.
 Органолептични свойства:
 —
 Външен вид и цвят: покритата със сланина и кожа страна на шунката има златистокафяв цвят. Ако повърхностното покритие се състои само от сланина без кожа, цветът му е светъл — от жълтеникав до златист.
 —
 Външен вид и цвят на разрезната повърхност, вкус и аромат,